Aseggas-a yella-d umbeddal n tinmehla anda acḥal d anelmad i d-yegren isuɣan ilmend n tuffɣa n tnemhalt-nni taqburt yesɛan 10 n yiseggasen di tesnawit-a. Dɣa rran-d yiwen unemhal “ḥassayem”ikcem-d akked d yinelmaden di tuɣalin, ɣur-s yakan tirmi deg uḥric usedwel. Ilugan iḥerkel-asen i yinelmaden d yiselmaden akk d inuwar, tuɣal am uneqqas, iteddu di tama-s kan, yefka azal i tmussni anda widak ifazen yewwi-ten ɣer temkarḍit taɣelnawt di tmanaɣt i d-yellan deg waggur n Tuber, yerra azal d aɣen i yidles anda tidukkla uɣerbaz usirem n tesnawit deg umenzu-nni n yennayer yezrin sfuglen armud-a ɣef yiwen n wass s tallelt unemhal, anda yella wahil d ameẓyan “timzikent d tiɣawsiwin n zik akk d yidlisen s tfarest n Tmaziɣt”, yella-d usarag sɣur « Ɛezdin Zirem», di taggara d tagnit d akud n ccna d anabas d ilemziyen-nsen. Deg uḥric n tsekla anda ussan-a iselmaden n Tmaziɣt sewjaden-d aɣmis anda ara meslen d yinelmaden irran ad tekkin akk d yiselmaden n tengawin nniḍen, wid yeṭṭfen aseɣti n yimagraden d useḍru-ines d iselmaden n Tmaziɣt anda yella gar-asen mass “Ɛecwi Ɛezdin” d netta i d-yegan amahil-a akk d tselmadin nniḍen n tanga-a, anda ara yili ugbur d amesbaɣur deg-s « isefra, inzan, azeṭṭa n wawalen, tullisin, tamedyazt, timsaɛraq, tusnakalt ɣef kra umusnaw…..dɣa tadbelt ur teǧǧi ara, fkan-d afus akken taɛekkumt ad t-ifsus, ṭṭfen tasmilt n umsuded i uɣmis, ass ara ttisisnen deg snat n tmerwin(20)di yebrir anda i tettuɣal tafugla n tefsut n umaziɣ. Tasnawit uǧeddi yellan di temnaḍt Ukeffadu daymen deg uɣlad n tmussni, tettak tabɣest i unelmad akken ad yaẓ ɣer sdat ama di tussna neɣ deg yidles.